CELEX: 62020TN0680
Language: da
Date: 2020-11-11 00:00:00
Title: Sag T-680/20: tSag anlagt den 11. november 2020 — Novelis mod Kommissionen

18.1.2021   
            
            
               DA
            
            
               Den Europæiske Unions Tidende
            
            
               C 19/64
            
         
      tSag anlagt den 11. november 2020 — Novelis mod Kommissionen
      (Sag T-680/20)
      (2021/C 19/69)
      Processprog: engelsk
      
         Parter
      
      
         Sagsøger: Novelis Inc. (Mississauga, Ontario, Canada) (ved advokaterne S. Völcker, T. Caspary og R. Benditz)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse af 31. august 2020 i sag M.9076 — Novelis/Aleris om afslag på Novelis’ anmodning om en måneds forlængelse af slutperioden i henhold til klausul 49 Novelis/Aleris tilsagnene annulleres helt eller delvist.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fire anbringender.
      
                  1.
               
               
                  Første anbringende om, at den anfægtede afgørelse blev vedtaget af vicegeneraldirektøren for Generaldirektoratet for Konkurrence i stedet for kommissærkollegiet under tilsidesættelse af kollegialitetsprincippet.
               
            
                  2.
               
               
                  Andet anbringende om, at sagsøgeren ret til at blive hørt er blevet tilsidesat.
               
            
                  3.
               
               
                  Tredje anbringende om, at der ikke er angivet en passende begrundelse, hvilket hindrer sagsøgeren i at udøve sin ret til forsvar effektivt.
               
            
                  4.
               
               
                  Fjerde anbringende om, at den anfægtede afgørelse er behæftet med flere åbenbart urigtige skøn, og at der i afgørelsen ses bort fra den omstændighed, at sagsøgeren har gode grunde til at anmode om en forlængelse. Sagsøgeren har yderligere anført, at den anfægtede afgørelse i lyset af sine retlige følger, og det forhold, at der findes mindre byrdefulde midler, tilsidesætter proportionalitetsprincippet.